armvectores/hy_wikipedia_2023 huggingface dataset:
Վրատնա դաշտ

Վրատնա դաշտ կամ Վրատնա դոլինա, դաշտ Սլովակիայում՝ Փոքր Ֆատրա լեռնահամակարգում։ Գտնվում է Ժիլինա շրջանի Տերչով գյուղից 3 կիլոմետր հեռավորության վրա, զբաղեցնում է մոտավորապես 36 քառակուսի կիլոմետր մակերես։ Դաշտ կարելի է մուտք գործել Տիեսնավիից, Ստարա դոլինայից, Նովա դոլինայից, Ստարի դվորից։


== Զբոսաշրջություն ==
Վրատնան համարվում է Սլովակիայի ամենահաճախ այցելվող զբոսավայրերից և լեռնադահուկային կենտրոններից մեկը։ «Վրատնա» հանգստյան տունը տեղավորված է 600-1550 մետր բարձրության վրա և դահուկորդներին տրամադրում է 16 դահուկուղիներ։ 2006 թվականից այստեղ գործում է ութտեղանոց գոնդոլներով ճոպանուղի մինչև Խլեբ սարի գագաթը, որը գտնվում է ծովի մակերևույթից 1490 մետր բարձրության վրա։ Դահուկային մարզաձևերի սիրահարները կարող են սար բարձրանալ նաև առանց ճոպանուղուց օգտվելու, զբաղվել ձմեռային զանազան խաղերով, սահնակ, հեծանիվ վարել, արշավների գնալ...


== Ջրհեղեղը ==
2014 թվականի հուլիսի 21-ին, արտասովոր առատ տեղումներից հետո, ջրհեղեղը ծածկեց Վրատնա բերող ճանապարհն ու մասամբ քանդեց այն՝ դաշտը կտրելով երկրի մնացած մասից։ Ճապանուղու վերին կայանից և «Վրատնա» հանգստյան տնից ավելի քան 120 զբոսաշրջիկներ տարհանվեցին։


== Ծանոթագրություններ ==


== Արտաքին հղումներ ==
Vrátna Valley at Slovakia.travel
Vrátna Ski Resort at Slovakia.travel
Vrátna at Slovakiatourism.sk
Vrátna Free Time Zone resort
Վայդահունյադ ամրոց

Վայդահունյադ ամրոց (հունգ.՝ Vajdahunyad vára), ամրոց Բուդապեշտի Վարոշլիգետ այգում։ Ամրոցը կառուցվել է 1896- 1908 թվականներին ճարտարապետ Իգնաց Ալպարի նախագծով։
1896 թվականին Հունգարիա պետության կազմավորման 1000 ամյակի օրը Վարոշլիգետ զբոսայգում հանդիսավոր արարողությամբ բացվեց Իգնաց Ալպարի նախագծած «պատմական տաղավարը»։ Տաղավարը պատրաստվել էր փայտից, նրբատախտակից (ֆաներա) և պապիե-մաշեից։ Այն իրենից ներկայացնում էր էկլեստիկ ոճի համադրում հռոմեական, գոթական, վերածննդի և բարոկկո ճարտարապետական ոճերի հետ։
Ամրոցի նախագծում Ալպարը ներառել էր Հունգարիայի 21 հայտնի կառույցներից տարրեր, այդ թվում նաև Կորվին ամրոցից, Շեգեշվար ամրոցից, Կատալինայի ամրոցից, Յակեի տաճարից, ինչպես նաև այլ եկեղեցիներից և ամրոցներից ճարտարապետական տարրեր։ Քանի որ կառույցը իր արտաքին տեսքով նման էր Կորվինների ամրոցին, Տրանսիլվանիայի Հունյադիների պալատին, այդ պատճառով էլ «պատմական տաղավարը» սկսեցին անվանել նաև Վայդահունյադ։
Տոնակատարության ավարտից հետո տաղավարը քանդվել է, սակայն բուդապեշտցիներն այնքան էին հավանել այն, որ որոշվեց, որ նույն վայրում պետք է կառուցվի տաղավարի քարե տարբերակը։ Կառուցումն ավարտվել է 1908 թվականին։
Ամրոցի բակում է գտնվում Անանունի արձանը, ով եղել է Gesta Hungarorum քրոնիկոնի հեղինակը։ Ամրոցի բակում տեղադրված է նաև ճարտարապետ Իգնաց Ալպարի արձանը։ Ներկայումս ամրոցում է տեղակայված Հունգարիայի ագրարային թանգարանը։


== Պատկերասրահ ==

		
		
		
		
		
		
		


== Գրականություն ==
Венгрия. Издательство «Вокруг света», 2009 ISBN 978-5-98652-226-5


== Արտաքին հղումներ ==
http://muemlekek.info/muemlek/vajdahunyad-vara.php Archived 2016-03-03 at the Wayback Machine.
Թմբադիր ամրոց

Թմբադիր ամրոց, ռազմական կառույց Հայաստանի Աչաջուր գյուղի հյուսիս-արևմուտքում 20 մետր բարձրությամբ բլրի վրա, որը զբաղեցնում է մոտ մեկ հեկտար տարածություն։ Բլուրը պարսպապատվել է կիկլոպյան պարսպով։ Պեղումների ժամանակ բացվել են մի քանի սենյակներ և մառաններ։ Հայտնաբերվել են բազմաթիվ խեցեղեն իրեր, հացահատիկի հորեր, զենքեր, մանգաղներ, բրիչներ, ձուլման կաղապարներ, ցուլի քարե արձան, աղորիք և շատք այլ իրեր, որոնք թվագրվում են մ.թ.ա. 6-5-րդ դարեր։


== Գրականություն ==
Ի.Բ. Էլլարյան,  Աղստևի հովտի պատմության և կուլտուրայի հուշարձաններ, Երևան, «Հայաստան», 1980 — 37, էջեր 37 — 154 էջ։
Գլադոսովո

Գլադոսովո (ուկրաիներեն՝ Гладосове), ավան Ուկրաինայի Դոնեցկի մարզի Գորլովկայի քաղաքային խորհուրդում։
2001 թվականի տվյալներով Գլադոսովո ավանում բնակվում էր 121 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Չելսիի ֆուտբոլիստների ցանկ (25-99 խաղեր)


===== Հոդվածը իրենից ներկայացնում է խաղացողների ցանկ, որոնք մեծ դեր ունեն Չելսի ֆուտբոլային ակումբի պատմության մեջ։ Այս ցանկում ներկայացված են այն ֆուտբոլիստները, ովքեր խաղացել են 25-ից մինչև 99 խաղերի։ =====
"«Չելսի» ֆուտբոլային ակումբ (անգլ.՝ Chelsea Football Club; անգլերեն արտասանությունը՝ [ˈtʃɛlsiː]), մասնագիտացված ֆուտբոլային ակումբ է Լոնդոնի արևմուտքից, որը հանդես է գալիս անգլիական Պրեմիեր Լիգայում։ Ակումբը հիմնադրվել է 1905 թվականի մարտի 10-ին և իր պատմության մեծ մասը անց է կացրել Անգլիայի բարձրագույն դիվիզիոնում։ Ակումբի առաջին խոշոր հաջողությունը 1954-55 մրցաշրջանն էր, երբ նրանք հաղթեցին իրենց առաջին առաջնությունը։ Ակումբը դարձել է 4 անգամ Անգլիայի չեմպիոն, ինչպես նաև 7 անգամ նվաճել է Անգլիայի գավաթը և 5 անգամ ՝ Ֆուտբոլային լիգայի գավաթը։
Ցուցակում խաղացողները դասավորված են ըստ ակումբի հետ առաջին մասնագիտական պայմանագիր կնքելու ժամանակի։ Ցուցակում հաշվի են առնված միայն պաշտոնական խաղերը։


== Խաղացողների ցուցակ ==

Նկարագրություն
     Նշանակում է, որ խաղացողը խաղացել է իր երկրի հավաքականում, լինելով «Չելսիի» խաղացող
     Նշանակում է, որ խաղացողը ակումբում ռեկորդակիր է

ԴՊ - Դարպասապահ
ՊՇ - Պաշտպան
ՖԲ - Ֆուլբեք
ԱՊ - Աջ պաշտպան
ՁՊ - Ձախ պաշտպան
ԿՊՇ - Կենտրոնական պաշտպան
ՀԲ - Հաֆբեք
ԿՊ - Կիսապաշտպան
ԿԿՊ - Կենտրոնական կիսապաշտպան
Վ - Վինգեր
ՀՁ - ՀարձակվողԹարմացվել է մայիսի 15-ին, 2016 թ.:


== Ծանոթագրություններ ==


== Արտաքին հղումներ ==
«Չելսիի» տվյալների բազա Archived 2010-07-31 at the Wayback Machine. (անգլ.)
«Չելսիի» խաղացողները Archived 2015-04-13 at the Wayback Machine. (ռուս.)
Կոշաջա

Կոշաջա, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Իկո Մարան

Իկո Մարան (էստ․՝ Iko Maran, մարտի 11, 1915(1915-03-11), Պսկով, Ռուսական կայսրություն - նոյեմբերի 12, 1999(1999-11-12)), էստոնացի գրող։


== Կենսագրություն ==
Իկո Մարանը ծնվել է 1915 թվականին Պսկովում։ 1940 թվականին ավարտել է Տարտուի համալսարանի իրավաբանական ֆակուլտետը։ 1953-1959 թվականներին աշխատել է Վ․ Կինգիսեպի անվան պետական ակադեմիական թատրոնում, 1965-1971 թվականներին Տալլինի քաղաքային թատրոնի գրական բաժնում։


== Ստեղծագործություններ ==
Գրել է չափածո և արձակ ստեղծագործություններ, թարգմանել մանկական գրականություն։ Առավել հայտնի ստեղծագործություններից են՝

«Ընկերներ», 1949
«Գունագեղ պատմություններ», 1970
«Լաուրիի և Կայեի հրաշալի ճանապարհորդությունը», 1964


== Իկո Մարան հայերեն ==
Տաք պաղպաղակ (վիպակ), Ե., «Սովետական գրող», 1986, 69 էջ։ Թարգմ. ռուս.՝ Վ. Նավասարդյան։ Նկարիչ՝ Խելդար Լարետեյ։


== Պարգևներ, մրցանակներ ==
1974 թվականին արժանացել է մանկական գրականության համար սահմանված Յու. Սմուուլի անվան մրցանակի «Սլոնյայկա մականունով փղիկը» գրքի համար։


== Ծանոթագրություններ ==


== Արտաքին հղումներ ==
Իկո Մարան
Բուրխովո

Բուրխովո (ռուս.՝ Бурхово), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7530) Միզուսավա

(7530) Միզուսավա (անգլ.՝ Mizusawa), աստերոիդ աստերոիդների հիմնական գոտում։ Հայտնաբերվել է 1994 թվականի ապրիլի 15-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,623424 ա. մ., առավելագույնը մոտենում է 2,1817 ա. մ. հեռավորության վրա և հեռանում 3,0652 ա. մ.։ Արեգակի շուրջ մեկ ամբողջական պտույտ է կատարում 1552,03 երկրային օրվա ընթացքում, իր ուղեծրով շարժվելով միջինում 0,231954 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7530) Միզուսավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղչայ (գետ, Կաղզվանի շրջան)

Անվան այլ կիրառումների համար տե՛ս՝ Աղչայ (այլ կիրառումներ)Աղչայ, Ագչայ, գետ Արաքսի ավազանում։ Հոսում է Կաղզվանի շրջանով։ Սկիզբ է առնում Հայկական Պարի հյուսիսային լանջերից և աջ կողմից Արաքսին է միանում Կաղզվան գյուղաքաղաքից 20-22 կմ արևելք։


== Ծանոթագրություններ ==
Սերգեյ Վոլկով

Սերգեյ Վոլկով (ռուս.՝ Серге́й Никола́евич Во́лков, ապրիլի 19, 1949(1949-04-19), Մոսկվա, ԽՍՀՄ - օգոստոսի 31, 1990(1990-08-31), Խարկով, Ուկրաինական ԽՍՀ, ԽՍՀՄ), գեղասահքի խորհրդային գեղասահորդ և մարզիչ։ 1975 թվականի Աշխարհի չեմպիոն, Աշխարհի (1974) և Եվրոպայի փոխչեմպիոն (1974), ԽՍՀՄ կրկնակի չեմպիոն, երկու Օլիմպիադայի մասնակից։ Տղամարդկանց մենասահքում Աշխարհի առաջին խորհրդային չեմպիոնը։ ԽՍՀՄ սպորտի վաստակավոր վարպետ (1975)։


== Կենսագրություն ==
Գեղասահքով սկսել է զբաղվել երեք տարեկանից՝ «Սպարտակ» մարզադաշտում, ուր տարել էր նրան տատիկը։ Առաջին մարզիչը եղել է Պյոտեր Պետրովիչ Տիխոնովը։ 1959 թվականից մարզվել է Վիկտոր Կուդրյավցև (մարզիչ)ի ղեկավարությամբ։
1966 թվականին դարձել է ԽՍՀՄ չեմպիոն պատանիների կարգում։
1970-77 թվականներին անընդմեջ ԽՍՀՄ առաջնությունների հաղթող էր, այդ թվում` 1974 և 1976 թվականներին` ԽՍՀՄ չեմպիոն։ Եվրոպայի առաջնությունում դեբյուտը 1968 թվականին էր (12-րդ հորիզոնական)։ Վոլկովի մարզական նվաճումների գագաթնակետը 1974–76 թվականներին էր։ 1974 թվականին նա գրավեց 2-րդ հորիզոնականը Եվրոպայի և Աշխարհի առաջնություններում։ Եվրոպայի առաջնությանը մարզիկը հանդես էր գալիս ոտքի մատի կոտրվածքով։ Ունենալով վնասվածք՝ 1975 թվականին նա դարձավ տղամարդկանց մենասահքի առաջին սովետական ​​աշխարհի չեմպիոնը՝ ազատ ծրագրում մաքուր կատարելով երեք եռակի թռիչքները (երկու տուլուպ և սալխ)։
1976-78 թվականներին Վոլկովը մարզվել է Ս. Ա. Ժուկի ղեկավարությամբ, սակայն նշանակալի հաջողությունների չհասավ։
Վոլկովը պարտադիր ֆիգուրների վարպետ էր՝ ստանալով մեծ առավելություն։
Մարզիկը մի քանի անգամ փորձել է դադարեցնլ գեղասահքով զբաղվելը և երկու տարի անընդմեջ, գաղտնի Կուդրյավցևից, Սերգեյը փաստաթղթերն ուղարկել է Դոնի Ռոստովում գտնվող օդաչուների դպրոցի ընդունելության հանձնաժողովին, բայց երկու անգամ էլ «մերժվել» է առողջական պատճառներով։
Սպորտային կարիերայի ավարտից հետո (1978 թ.) մինչև 1982 թվականը աշխատել է Համամիութենական մարզական կոմիտեում` որպես ԽՍՀՄ երիտասարդական հավաքականի ավագ մարզիչ, իսկ իսկ ավելի ուշ՝ «Սպարտակում»։ Մարզել է, մասնավորապես, Ալեքսանդր Ֆադեևին (1987-1988), Ալեքսանդր Աբտին և այլոց։
1990 թվականի փետրվարին նա պայմանագրով աշխատելու է մեկնել Ավստրիա, սակայն հունիսին վերադարձել է Մոսկվա։
Մահացել է 1990 թվականին Խարկովին մոտ ստամոքսի քաղցկեղից, թաղվել է Մոսկվայի Կունցևո գերեզմանատանը։


=== Անձնական կյանք ===
Առաջին կինը` Լյուդմիլա Վոլկովան (Օլեխովա),  գեղասահքի սպորտի վարպետ է (հանդես է եկել զուգասահքում), նույնպես աշխատել է որպես մարզիչ։ Նրանք ունեն մի որդի` Ալեքսանդրը (ծնվել է 1977 թ.): Երկրորդ կինը Մոսկվայի պողպատի և համաձուլվածքների ինստիտուտի ուսուցիչ է։ Այս ամուսնությունից ծնվել են զույգ աղջիկներ (ծնվ.` 1985 թ.): Քույրը` Ելենա Բուրյակը (Վոլկովա), գեղասահքի միջազգային դատավոր է։


== Սպորտային ձեռքբերումներ ==


== Ծանոթագրություններ ==


== Արտաքին հղումներ ==
Спортивный некрополь
Ճակատագրի թակարդ (Թոմ և Ջերի)

«'Ճակատագրի թակարդ» (հայերեն՝ Trap Happy), «Թոմ և Ջերի» անիմացիոն մուլտֆիլմի 25-րդ սերիան։ Համարվում է առանձին կարճամետրաժ մուլտֆիլմ։
Էպիզոդը թողարկվել է 1946 թվականի հունիսի 29-ին՝ Ամերիկայի Միացյալ Նահանգներում` «Metro-Goldwyn-Mayer» ընկերության կողմից։


== Սյուժե ==

Ինչպես միշտ, Թոմը և Ջերին գտնվում են պայքարի մեջ։ Ջերին կարողանում է սողոսկել Թոմ կատվի ձեռքից և մտնել իր տուն։ Թոմը հարցին լուծում տալու համար իրենից գոհ պայթուցիկ է այրում մկան տան դիմաց, սակայն չի էլ նկատում որ իր մեջքի հետևում նույն բանը (այս դեպքում ավելի մեծ պայթուցիկով) իր հետ անում է Ջերին։
Հետո Թոմը աղբաթիակով փորձում է վնասազերծել Ջերիին, սակայն անզգուշությամբ վնասում է սեփական երեսը։ Ջերին փախչելով հանգրվանում է իր տան մեջ, սակայն իր տան մեջ է տեսնում նաև ուշաթափված Թոմի գլուխը։
Զայրացած և ուժասպառ եղած Թոմը սկսում է գրքերում որոնել մկների դեմ գործող ծառայություն և գտում է համապատասխան հոդվածը։ Թոմը զանգահարում է այդ հասցեյով և նրանց բնակարան է ժամանում աշխատանքային հագ ու կապով մի սև կատու։ Սև կատուն լվանում է իր ձեռքերը ակվարիումի ջրում և ձեռքերը սրբում վարագույրով։
Այնուհետև սև կատուն անցնում է իր գործին։ Թոմը և մյուս կատուն սկսում են իրենց պայքարը «երկու մեկի դեմ» սկզբունքով։ Սկզբում նա մետաղյա պտուտակը ներկում է պանրագույն և նրան հաղորդում պանրի հոտ։ Դրանից հետո Սև գործարար կատուն պանրանման պտուտակը գլորում է մկան բնի մեջ և Ջերին չի կռահում իրեն սպասվող վտանգի մաիսն։
Խայծը կուլ տալուն պես կատուն նրան ձգում է մագնիսով և դուրս բերում իր բնից։
Սև կատուն ցանկանում է կացինով երկու կես անել մկանը, սակայն արդյունքում կիսվում է Թոմի պոչը, իսկ մուկը՝ փախում է։ Այս փորձը ձախողվում է։ Թոմը և Սև գործարար կատուն գազ են անցկացնում Ջերիի բնի մեջ, չնկատելով հակագազով Ջերիին։
Ջերին վազում է դեպի անցքը։ Կատուները շրջապատում են նրան և փորձում երկու կողմից բռնել մկնիկին։ Ջերին խճճում է նրանց ձեռքերը, կատուները քաշքշում են միմյանց՝ մտածելով, որ Ջերիին են բռնել, և վերջիվերջո Թոմն այնպես է քաշում Բուտչին (Սև գործարար կատվին), որ ճեղքում է պատը։
Կատուները դուրս են սողում պատի փլատակների տակից և հասկանում, թե ով ում էր քաշում։ Կատաղած Բուտչը խաչում է «ՄԿՆԵՐԻ» և գրում «ԿԱՏՈՒՆԵՐԻ»՝ դառնալով «Կատուների սպանող», ինչը զարմացնում է Թոմին։
Բուտչը հանում է երկփողանի որսորդական հրացանը, Թոմը սարսափած ցատկում է պատուհանից, իսկ Բուտչը կրակում է վազող կատվի վրա։


== Ծանոթագրություններ ==
Ռուր (Թուրին)

Անվան այլ կիրառումների համար տե՛ս՝ Ռուր (այլ կիրառումներ)Ռուր, կոմունա Իտալիայի Պիեմոնտ մարզի Թուրին գավառում։
Բնակչությունը՝ 966 մարդ (2008 թվականի տվյալներով)։ Բնակչության խտությունը՝ 16 մարդ/կմ²։ Տարածքը՝ 59 կմ²։ Փոստային ինդեքսը՝ 10060։ Հեռախոսային կոդը՝ 0121։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 121842613
Էլեկտրոնային փոստ՝
Պաշտոնական կայք՝ http://www.comune.roure.to.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դասերի տրամաբանություն

Դասերի տրամաբանություն, մաթեմատիկական տրամաբանության բաժին, համապատասխանում է ասույթների տրամաբանության այն ծավալուն ձևին, երբ տարրական ասույթները դիտվում են ոչ թե որպես միասնություն, այլ՝ օժտված յուրահատուկ սուբյեկտպրեդիկատային կառուցվածքով։ Այստեղ ասույթի մեջ մտնող հասկացությունները նույնացվում են նրանց ծավալի, այսինքն՝ նրանց համապատասխանող դասի հետ։ Ենթադրվում է, որ հասկացության բովանդակությունը արտահայտում է ոչ թե հարաբերություն, այլ հատկություն, ուստի, դասերի տրամաբանությունը պարունակում է միայն մեկ տեղանի պրեդիկատներ։ դասերի տրամաբանության հիմնական խնդիրն է ճշգրտել տարրական ասույթի ձևը և դրան համապատասխան, ընդհանրացնել «տրամաբանական օրենք» հասկացությունն ու տրամաբանական արտածման կանոնները։ Այն հարցը, թե տվյալ եզրակացությունը տրված նախադրյալների տրամաբանական արդյունքն է, թե՝ ոչ, հանգեցվում է դասերի տրամաբանության համապատասխան բանաձևի նույնաբար ճշմարիտ լինելու խնդրին։ Վերջինս, իր հերթին, հանգեցվում է ասույթների տրամաբանության մեջ լուծելիության պրոբլեմին, որի համար արդեն առկա է լուծման ալգորիթմական եղանակը։ Այսինքն ասերի տրամաբանության «լեզվով» գրված ցանկացած արտահայտության համար կարելի է ասել՝ տրամաբանական օրենք է այն, թե՝ ոչ։ Դասերի տրամաբանութան մեջ 
  
    
      
        α
      
    
    {\displaystyle \alpha }
   և 
  
    
      
        β
      
    
    {\displaystyle \beta }
   դասերի հետ կատարվում են հետևյալ գործողությունները․
1․ հատում, որից ստացվում է նոր՝ 
  
    
      
        α
      
    
    {\displaystyle \alpha }
   Ո 
  
    
      
        β
      
    
    {\displaystyle \beta }
   դաս,
2․ գումարում 
  
    
      
        α
      
    
    {\displaystyle \alpha }
   U 
  
    
      
        β
      
    
    {\displaystyle \beta }
  
3․
  
    
      
        α
      
    
    {\displaystyle \alpha }
   դասին լրացնող 
  
    
      
        α
      
    
    {\displaystyle \alpha }
   դասի կառուցում։ Այնուհետև ներմուծվում են դասերի պատկանելիության՝ 
  
    
      
        ⊂
      
    
    {\displaystyle \subset }
   և հավասարության՝ = հարաբերությունները (
  
    
      
        α
      
    
    {\displaystyle \alpha }
   
  
    
      
        ⊃
      
    
    {\displaystyle \supset }
   
  
    
      
        β
      
    
    {\displaystyle \beta }
  ,
  
    
      
        α
      
    
    {\displaystyle \alpha }
  = 
  
    
      
        β
      
    
    {\displaystyle \beta }
  )։
Երբ քննարկվող տիրույթը պարունակում է միայն մեկ տարր, ապա դասերի և ասույթների միջև կատարվող գործողությունները համընկնում են, և դասերի տրամաբանությունը դրսևորվում է որպես ասույթների տրամաբանություն։ Դասերի տրամաբանությունը պատմականորեն եղել է Արիստոտելի սիլլոգիստիկայի որոշ խնդիրները հանրահաշվի և երկրաչափության խնդիրներին հանգեցնելու մի փորձ։ Ներկայումս դասերի տրամաբանությունը հազվադեպ է դիտվում որպես մաթեմատիկական տրամաբանության ինքնուրույն բաժին, նրա բոլոր պրոբլեմները հեշտությամբ լուծվում են պրեդիկատների տրամաբանության միջոցով։
Գուրգեն Գաբրիելյան (այլ կիրառումներ)

Գուրգեն Գաբրիելյան կարող է վերաբերել

Գուրգեն Արտեմի Գաբրիելյան (1927-2005), հայ բանաստեղծ, մանկագիր։
Գուրգեն Բախշիի Գաբրիելյան (1903-1956), հայ դերասան։
Գուրգեն Հովհաննեսի Գաբրիելյան (1862-1898), հայ նկարիչ։
Մաքս և Ռեյնհարդ Մաննեսմաններ

Մաքս (1857-1915) և Ռեյնհարդ (1856-1922) Մաննեսմաններ եղբայրներ, գերմանացի ինժեներներ և ձեռնարկատերեր, անկար խողովակների արտադրության եղանակի գյուտարարներ։ 1855 թվականին հայտնագործել են կտրիչ գրտնակով, իսկ 1891 թվականին՝ նախագծել անկար խողովակների պատրաստման սղոցավոր հաստոնը։ 1890 թվականին, օգտագործելով իրենց արտոնագրերը, կազմակերպել են խողովակագլոցման արտադրության մեջ խոշորագույն «Մաննեսմանռյորեն վերկե» մետալուրգիական կոնցեռնը։ Գյուտեր են արել նաև տեխնիկայի այլ բնագավառներում (օրինակ, պողպատի ցեմենտում, խարտոցների արտադրություն)։
Շագանակագեղձի բորբոքում

Շագանակագեղձի բորբոքում, պրոստատիտ ( հունարեն προστάτηζ- բառացի՝ առջևում գտնվող), շագանակագեղձի սուր կամ քրոնիկական բորբոքային հիվանդություն։ Հարուցիչներն են գոնոկոկերը, ստաֆիլո ստրեպտոկոկերը, տուբերկուլոզային միկոբակտերիաները և տրիխոմոնադները։


== Ախտանշաններ ==
Սուր բորբոքման ախտանշաններն են՝ միզուկի այրոց, հաճախակի և ցավոտ միզարձակում, մեզում թարախի առկայություն, ջերմության բարձրացում, շեքի շրջանի ուժեղ ցավեր, սուր միզակապություն։ Շագանակագեղձի թարախակույտի դեպքում հիվանդագին երևույթներն ավելի բուռն են արտահայտվում։ Քրոնիկականը կարող է լինել սուր բորբոքման հետևանք կամ առաջանալ որպես ինքնուրույն հիվանդություն։ Բնորոշվում է ընդհանուր թուլությամբ, շեքի և գոտկասրբոսկրային շրջանների բութ ցավերով, սեռական ֆունկցիայի խանգարմամբ և հաճախակի միզարձակությամբ։


== Բուժում ==
Սուր բորբոքման դեպքում անկողնային ռեժիմ, հակամանրէային միջոցներ, տաք պրոցեդուրներ, ցավազրկող և հակասպազմային դեղամիջոցներ։ Թարախակույտի դեպքում՝ վիրաբուժական միջամտություն։ Կիրառվում է նաև շագանակագեղձի մերսում և ցեխաբուժություն։
Անթեմ

Կատուակն (լատ.՝ Anthemis), իգաբող, աստղածաղկազգիների (բարդածաղկավորներ) ընտանիքի միամյա կամ բազմամյա խոտաբույսերի կամ ցածրաճ թփերի ցեղ։ Հայտնի է 130 (այլ տվյալներով՝ 150), ՀՀ-ում՝ 9 տեսակ՝ անթեմ շնային (A. cotula), Կատուակն ներկատու (A. tinctoria), անթեմ Տրիում ֆետիի (A. triumfettii), անթեմ կրետական (A. cretica) և այլն։


== Ձևաբանություն ==
Ցողունն ուղիղ է կամ վեր բարձրացող, ճյուղավորվող, մերկ կամ թավոտ, բարձրությունը՝ 10-80 սմ։ Տերևները հերթադիր են, փետրաբաժան, հազվադեպ՝ գծաձև։ Ծաղկաբույլը զամբյուղ է։ Եզրային ծաղիկներև իգական են, լեզվակավոր, միաշար, սպիտակ կամ դեղին, կենտրոնականները՝ երկսեռ, խողովակաձև, հնգատամ, դեղին, բուրավետ։ Ծաղկում է հունիս-օգոստոսին։ Պտուղը հակակոնաձև, բազմակող սերմիկ է։ Որոշ տեսակներ միջատասպան են։


== Կիրառական նշանակություն ==
Գեղազարդիչ է, մեղրատու և ներկատու։


== Տարածվածությունը Հայաստանում ==
Տարածված է գրեթե բոլոր մարզերում։ Անթեմ Սոսնովսկուն (A. sosnovskyana) հանդիպում է միայն Գեղարքունիքի մարզի հյուսիսում, անթեմ կովկասյանը (A. caucasica) և անթեմ մուգ կամ երիզավորը (A. melanoloma)՝ միայն Շիրակի մարզի հյուսիս-արևմուտքում, աճում են դաշտերում, մարգագետիններում, քարքարոտ, ավազոտ վայրերում։
Նովոկունակովո

Նովոկունակովո (ռուս.՝ Новокунаково), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 46 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիսի Կլինիոն

Լիսի Կլինիոն (ֆր.՝ Licy-Clignon),  համայնք Ֆրանսիայում՝ Պիկարդիա երկրամասի Էնա գավառի Վիլեր Կոտրե կանտոնում։ Համայնքի շրջանն է հանդիսանում Շատո Տիերին։
Համայնքի INSEE ծածկագիրն է 02428։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 87 մարդ։ 


== Տնտեսություն ==
2010 թվականին 59 մարդկանցից (15-64 տարեկան) 45-ը եղել են առավել ակտիվ տնտեսվարողներ, 14-ը եղել են համեմատաբար ոչ ակտիվ (ակտիվության ցուցանիշը կազմել է 76,3 %, 1999 թվականին եղել է 70,4 %)։ 45 ակտիվ քաղաքացիներից 40-ը աշխատել են տարբեր ձեռնարկություններում (20 տղամարդ և 20 կին), անաշխատունակների թիվը կազմել է 5 մարդ (3 տղամարդ և 2 կին)։ 14 ոչ ակտիվ մարդկանցից 4-ը եղել են կամ աշակերտ կամ էլ ուսանող, 5-ը եղել են թոշակառու, 5-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Վիճակագրության ազգային ինստիտուտ. Լիսի Կլինիոն (ֆր.)
Լի շրջան (Ֆլորիդա)

Անվան այլ կիրառումների համար տե՛ս՝ Լի շրջան (այլ կիրառումներ)Լի շրջան (անգլ.՝ Lee County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 2.082 կմ² է, բնակչությունը՝ 618.754 մարդ (2010 թ. տվյալներով)։ Շրջկենտրոնն է Ֆորտ Մայերս բնակավայրը։ Կազմավորվել է 1887 թ.։
Տիլզիտի հաշտություն

Տիլզիտի հաշտության պայմագրեր ՝Ֆրանսիայի և Ռուսաստանի, Ֆրանսիայի և Պրուսիայի միջև. կնքվել են Տիլզիտում (այժմ՝ ք. Սովետսկ, Կալինինգրադի մարզում) հուլիսի 7-ին (հունիսի 25) և հուլիսի 9-ին, 1806-1807 թվականներին պատերազմում 4-րդ կոալիցիայի (Ռուսաստան, Պրուսիա) դեմ նապոլեոնյան Ֆրանսիայից տարած հաղթանակից հետո։
Ֆրանս-պրուսական պայմանագրով Պրուսիան կորցնում էր իր տարածքի և բնակչության գրեթե կեսը։ Էլբա գետի ձախափնյան հողերն անցնում էին նորաստեղծ Վեստֆալյան թագավորությանը, Կոտբուսի շրջանը՝ Սաքսոնիային, Դանցինգը (Գդանսկ) հայտարարվում էր ազատ քաղաք։ Պրուսիայից անջատված լեհական Բելոստոկի ոչ մեծ շրջանը տրվում էր Ռուսաստանին, Պրուսիայից վերցված լեհական հողերից (Պոզնանի և Վարշավայի մարզերից) ստեղծվում էր Վարշավայի դքսությունը (անձնական ունիայով կապվում էր Սաքսոնիայի հետ)։ Ալեքսանդր I-ը ճանաչում էր Նապոլեոն Բոնապարտի կատարած փոփոխությունները Եվրոպայում, խոստանում էր միջնորդ հանդես գալ Ֆրանսիայի և Մեծ Բրիտանիայի միջև, պարտավորվում զինադադար կնքել Թուրքիայի հետ և իր զորքերը դուրս բերել Վալախիայից և Մոլդովայից, ճանաչել Ֆրանսիայի գերիշխանությունը Հոնիական կղզիներում և Կատտարո ծովախորշում։ Նապոլեոնը համաձայնում էր վերականգնել Օլդենբուրգ, Մեկլենբուրգ-Շվերին, Սաքսեն-Կոբուրգ դքսությունները և դրամական օժանդակություն տալ որոշ գերմանական իշխանների։ Միաժամանակ ստորագրված գաղտնի դաշնագրով Ռուսաստանը և Ֆրանսիան պարտավորվում էին համատեղ պատերազմ մղել ցանկացած տերության դեմ։ Ռուսաստանի միջնորդությունից Անգլիայի հրաժարվելու, ինչպես նաև նրա կողմից ծովերի ազատության սկզբունքը խախտելու և Ֆրանսիայից զավթած  գաղութները չվերադարձնելու դեպքում Ռուսաստանը պարտավորվում էր խզել դիվանագիտական հարաբերությունները Անգլիայի հետ և փաստորեն միանալ Ցամաքային բլոկադային։ Ֆրանսիայի միջնորդությունից Թուրքիայի հրաժարվելու դեպքում Նապոլեոնը խոստանում էր պատերազմի մեջ մտնել Թուրքիայի դեմ և բաժանել նրա եվրոպական տիրույթները։ Միաժամանակ, Նապոլեոնն իր պատրաստակամությունն էր հայտնում աջակցել Ռուսաստանին՝ Շվեդիայի դեմ պայքարում։
Ֆրանս-պրուսական պայմանագրով Պրուսիան տարածքային զիջումներից բացի, պարտավորվում էր կրճատել բանակը մինչև 40 հազար մարդ, վճարել 100 միլիոն ֆրանկ ռազմատուգանք և միանալ Ցամաքային բլոկադային։
Տիլզիտի հաշտությունը չվերացրեց ռուս-ֆրանսիական սուր հակասությունները, որոնք հանգեցրին 1812 թվականի պատերազմին, որի սկսվելով Տիլզիտի հաշտությունը կորցրեց իր ուժը։


== Ծանոթագրություններ ==
Բրյուգգեն (Բերգեն)

Բրյուգգեն (նորվ.՝ Bryggen i Bergen), հայտնի է նաև որպես Tyskebryggen, իրենից ներկայացնում է առևտրական շենքերի համալիր, որոնք գտնվում են Բերգենի կենտրոնում, առափնյա հատվածում։ 1979 թվականին Բրյուգգենը ընդգրկվել է ՅՈՒՆԵՍԿՕ֊ի համաշխարհային ժառանգության ցանկում։


== Անվանում ==
Բրյուգգեն անվանումն առաջացել է նորվեգերեն «brygge» ― «նավամատույց, նավահանգիստ» բառից․ «Tyskebryggen»-ը թարգմանվում է որպես «գերմանական նավահանգիստ»։


== Պատմություն ==
Բերգեն քաղաքը հիմնադրվել է 1070 թվականին։ 1360 թվականին Բերգենում ստեղծվեց Գանզայական միության ներկայացչություն (գրասենյակ) և քաղաքը դարձավ առևտրական կարևոր կենտրոն։ Վարչական շենքերում տեղավորվում էին Եվրոպայի շատ երկրների, հատկապես Գերմանիայի կլերկները։ Պահեստները լցվում էին ապրանքներով, մասնավորապես, Հյուսիսային Նորվեգիայի ձկով, ինչպես նաև Եվրոպայի հացահատիկով։
Իր ողջ պատմություն ընթացքում Բերգենը ենթարկվել է բազմաթիվ հրդեհների, որովհետև, ավանդաբար, տների մեծամասնությունը կառուցված էր փայտից։ Ներկայումս Բրյուգգենի շենքերի մեկ քառորդը կառուցվել է մինչ 1702 թվականը, իսկ ավելի հին պահեստներն ու վարչական շենքերն հրդեհվել են։ Բրյուգգենի մնացած մասը հիմնականում բաղկացած է ավելի երիտասարդ կառույցներից, չնայած կան քարե նկուղներ, որոնք թվագրվում են 15-րդ դարին։


=== Բրյուգգենի թանգարան ===
Կառույցների որոշ մասը ոչնչացվել է 1955 թվականի հրդերի արդյունքում։ Հետագայում այդ տարածքը օգտագործվել է Բրյուգգենի թանգարանի կառուցման համար, որը բաղկացած է հնագիտական հուշարձանների համալիրից, ինչպես նաև որոշ հին փայտե տներից։
Բրյուգգենի թանգարանում պահվում են 1955 թվականին գտնված փայտի և ոսկորի վրա փորագրված ռունական մակագրությունները (մոտ 670 իր), որոնք ստացել են բրյուգգյան գրություններ անվանումը։


== Ներկա վիճակ ==
Այսօր Բրյուգգենի շենքերում տեղակայված են բազմաթիվ զբոսաշրջային և հուշանվերների խանութներ, ինչպես նաև ռեստորաններ, սրճարաններ և թանգարաններ։ 1955 թվականի հրդեհից հետո պահպանված շատ կառույցներ այժմ օգտագործվում են որպես նկարչական ստուդիաներ։


== Ծանոթագրություններ ==
Չանի (այլ կիրառումներ)

Չանի, կարող է վերաբերել՝

Չանի - անհոսք աղի լիճ Բարաբայի տափաստանում, Ռուսաստանի Դաշնության Նովոսիբիրսկի մարզում
Չանի - քաղաքատիպ ավան Ռուսաստանի Նովոսիբիրսկի մարզի Չանովսկի շրջանի կազմում
Ժողովածու (1730)

Ժողովածու (1730), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1730 թվի տակ։ Ձեռագիրը գրվել է 16-րդ դարում Կարապետ գրիչի կողմից։ Ստացողը եղել է Հախպենտե, Պայրաք, Ըսպանտիար եղբայրները։ Գրված է թղթի վրա, որը ունի 20,2×14,5 չափս։ Ձեռագիրը կազմված է 220 թերթից։ Գրված է միասյուն, բոլորագրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ մագաղաթի վրա՝ բոլորագիիծ երկաթագրով։ Կազմը` կկաշեպատ տախտակ, աստառը՝ դրոշմազարդ կտավ։ Հիշատակարաններ գրչի՝ 65բ, 81ա, 100ա, 120բ, 131բ, 167ա, 172բ, 220բ, հետագայի՝ 178բ։


== Բովանդակություն ==
Մեսրոպայ Վայոցձորեսւոյ Պատմութիւն Մեծին Ներսիսի (հատուած)։
Ի Մատթիե մեկնութենէն Ոսկերերանի Վկայաբանութիւն է մանկանց Եփեսոսի։
Եփրեմի ի Յովան և Նինուէացիսն։
Յովհ. Մանդակունւոյ (Ոսկերերանի վերադրեալ) Ճառք և խրատք (Ե-ԻԳ)։
Տեսիլ Պօղոսի առաքելւյն։
Թէոփիլոսի ի գերեղմանն աստուածընկալ, Վասն Յարութեանն Քրիստոսի։


== Ծանոթագրություններ ==
Ինվեստիտուրա

Ինվեստիտուրա (լատ.՝ investitura, լատ.՝ investio - հանդերձավորում եմ, շնորհում եմ), միջնադարում (Արևմտյան Եվրոպայում) վասալային կախվածությունն ամրապնդող ֆեոդի (ավատ), պաշտոնի, աստիճանի հանձնման իրավաբանական ակտ, որն ուղեկցվել է արարողությամբ, վասալին սենիորը հանձնել է իշխանություն խորհրդանշող մի ափ հող, ձեռնոց, սուսեր, գայիսոն, դրոշ և ալյն։ Հատուկ էր եկեղեցական ինվեստիտուրան (շնորհվում էր եկեղեցական պաշտոն կամ աստիճան)։ Մինչև 11-րդ դարի ինվեստիտուրայի իրավունքը փաստորեն պատկանել է աշխարհիկ իշխանություններին։ Հետագայում ինվեստիտուրայի հոգևոր և աշխարհիկ իշխանությունների միջև ծավալվել է պայքար և, ի վերջո, ավարտվել փոխզիջմամբ։
Որմզդեղնի կղզին Սոկոլնիկիում

«Որմզդեղնի կղզին Սոկոլնիկիում» (ռուս.՝ «Лосиный остров в Сокольниках»), ռուս նկարիչ Ալեքսեյ Սավրասոի (1830-1897) նկարը, որ ստեղծվել է 1869 թվականին։ Ներկայում ընդգրկված է Տրետյակովյան պատկերասրահի հավաքածուում (ինվ. 825)։ Նկարի չափերը՝ 62 × 88 սմ։


== Նկարագրություն ==
Նկարում պատկերված է սոճու անտառ, որի դիմացի դաշտում արածում է կովերի նախիրը։ Կուտակվող ամպերով պատված երկինքը, ինչպես նաև առաջին պլանում նկարված պղտոր ջրով ջրափոսերն ստեղծում են մռայլ ու սառը տպավորություն։ Ընդ որում՝ նկարն ինքը շատ պոետական ու ռեալիստական է` սկսած բորայի պատկերումից և վերջացրած խոտի ու թփերի ճյուղերի մանրամասն մշակմամբ։


== Պատմություն ==
1870 թվականին նկարը («Սոճու անտառակի տեսարան» խորագրով, ռուս.՝ «Вид сосновой рощи») ցուցադրվել է Մոսկվայի կերպարվեստը սիրողների միության ցուցահանդեսում։ Այն արժանացել է ցուցահանդեսի առաջին մրցանակի։ Նույն թվականին նկարը Սավրասովից գնել է Պավել Տրետյակովը։
1871-1872 թվականներին նկարը («Սոկոլնիկի» խորագրով) ցուցադրվել է Գեղարվեստական շրջիկ ցուցահանդեսների ընկերության (պերեդվիժնիկների) առաջին ցուցահանդեսում, իսկ 1873 թվականին («Որմզդեղնի կղզի» խորագրով, ռուս.՝ «Лосиный остров»)՝ Կերպարվեստի կայսերական ակադեմիայում։


== Արձագանքներ ==
1870 թվականին արվեստի պատմաբան Կարլ Գերցը Սավրասովի «Որմզդեղնի կղզին Սոկոլնիկիում» նկարի մասին գրել է.

Արվեստագետ Նիկոլայ Նովոուսպենսկին նկարի մասին գրել է.

Նկարիչ Վասիլի Մեշկովը նշել է, որ «Սերմնագռավներից» երկու տարի առաջ նկարված «Որմզդեղնի կղզին Սոկոլնիկիում» նկարը «եղել է առաջին հաղթական նշաձողը կյանքը սավրասովյան հաստատման, ռուսական բնության հաղթանակի ճանապարհին»։


== Ծանոթագրություններ ==


== Արտաքին հղումներ ==
«Саврасов Алексей Кондратьевич — Лосиный остров в Сокольниках, 1869» (HTML)։ www.art-catalog.ru։ Վերցված է 06.11.2014
Կոչուբեևկա (այլ կիրառումներ)

Կոչուբեևկա, կարող է վերաբերել՝

Կոչուբեևկա - գյուղ, Ուկրաինայի Խարկովի մարզի Դերգաչևի շրջանում
Կոչուբեևկա - գյուղ, Ուկրաինայի Պոլտավայի մարզի Նովի Սանժարիի շրջանում
Արցախի 5-րդ գումարման Ազգային ժողովի ընտրություններ

Արցախի Ազգային ժողովի 5-րդ գումարման ընտրությունները տեղի ունեցան 2010 թ. մայիսի 23-ին։


== Խորհրդարան անցած կուսակցություններ ==
Ազատ հայրենիք կուսակցություն - 14 պատգամավոր
Արցախի ժողովրդավարական կուսակցություն - 7 պատգամավոր
Հայ Յեղափոխական Դաշնակցություն - 6 պատգամավոր
անկուսակցական - 6 պատգամավոր


== Ընտրված պատգամավորներ ==


=== Համամասնական կարգով ===
Ազատ հայրենիք կուսակցությունից.

Դադայան Ռամելա Նիկոլայի
Պետրոսյան Գագիկ Ռազմիկի
Իսրայելյան Ռուսլան Էդուարդի
Ջիվանյան Հովիկ Խանլարի
Ուլուբաբյան Վարդգես Աշոտի
Ալիբաբայան Գենադի Արտավազդի
Օհանյան Արմեն Հրանտի
Օհանջանյան Արարատ ԱրամայիսիԱրցախի ժողովրդավարական կուսակցությունից.

Գալստյան Ժաննա Գեորգիի
Աթանեսյան Վահրամ Սերգեյի
Բարսեղյան Լյուդմիլա Անուշավանի
Բաղրյան Վարդգես Բորիսի
Պետրոսյան Արայիկ ՎանոյիՀայ Յեղափոխական Դաշնակցություն կուսակցությունից.

Բալասանյան Վիտալի Միքայելի
Բալայան Վահրամ Ռազմիկի
Բարսեղյան Կամո Վանիի
Բադասյան Վահան Միքայելի


=== Մեծամասնական կարգով ===
թիվ 1 ընտրատարածքում - Հասրաթյան Մարատ Ռուսլանի
թիվ 2 ընտրատարածքում - Ղազարյան Սերգեյ Վալերիի
թիվ 3 ընտրատարածքում - Սարգսյան Անդրանիկ Վանիկի
թիվ 4 ընտրատարածքում - Գրիգորյան Արամ Արամայիսի
թիվ 5 ընտրատարածքում - Գրիգորյան Գարիկ Էդուարդի
թիվ 6 ընտրատարածքում - Միքայելյան Արսեն Սեյրանի
թիվ 7 ընտրատարածքում - Ղուլյան Աշոտ Վլադիմիրի (ԱԺ նախագահ)
թիվ 8 ընտրատարածքում - Ավանեսյան Իվան Խորենի
թիվ 9 ընտրատարածքում - Հյուսնունց Ռուդիկ Լևոնի
թիվ 10 ընտրատարածքում - Լազարյան Զոյա Մանվելի
թիվ 11 ընտրատարածքում - Սարգսյան Արմեն Թեմուրի
թիվ 12 ընտրատարածքում - Թովմասյան Արթուր Բաբկենի
թիվ 13 ընտրատարածքում - Ավանեսյան Արպատ Սանջանի
թիվ 14 ընտրատարածքում - Օհանյան Գագիկ Սերյոժայի
թիվ 15 ընտրատարածքում - Կասյան Վլադիմիր Սուրենի
թիվ 16 ընտրատարածքում - Մարտիրոսյան Կամո Սերգեյի


== Տես նաև ==
Լեռնային Ղարաբաղի քաղաքականություն


== Արտաքին հղում ==
ԼՂՀ Կենտրոնական ընտրական հանձնաժողով Archived 2010-05-23 at the Wayback Machine.
Վերադարձ (ֆիլմ, 1977)

Անվան այլ կիրառումների համար տե՛ս՝ Վերադարձ (այլ կիրառումներ)Վերադարձ (վրաց.՝ დაბრუნება), դրամատիկական ժանրի վրացական կարճամետրաժ ֆիլմ` ստեղծված 1977 թվականին «Վրացֆիլմ» ստուդիայում։
Ֆիլմի ստեղծագործական անձնակազմում հիմնականում վրացիներ են, չնայած նրան, որ ֆիլմը համարվում է Խորհրդային։ Ռեժիսորն է Ռամաս Շարաբաձեն, սցենարի հեղինակը` Մերաբ Էլիոզիշվիլին, օպերատորը՝ Գերա Ռաչվելաշվիլին, իսկ երաժշտության հեղինակն է Սուլհամ Նասիձը։


== Դերերում ==


== Ծանոթագրություններ ==
Մոր և մանկան առողջության պահպանման ոլորտը Հայաստանում

Մոր և մանկան առողջության պահպանության ԳՀ կենտրոնում (Երևան) Մոր և մանկան առողջության պահպանման ոլորտի ռազմավարական նպատակները երեխաների, դեռահասների, մայրերի վերարտադրողական առողջության պահպանումն ու երեխաների սնուցման բարելավումն են։ Անկախության հռչակումից հետո Հայաստանը, որպես ՄԱԿ-ի անդամ երկիր, միացել է այդ կազմակերպության ստանձնած պարտավորություններին։ Մոր և մանկան առողջության պահպանումը՝ որպես հիմնական գերակայություն, ամրագրված է Հայաստանի Սահմանադրությամբ ու օրենքներով և արտացոլված է մի շարք ազգային ռազմավարական փաստաթղթերում, ՄԱԿ-ի պայմանագրերում, համաշխարհային հռչակագրերում և օրենքներում։ Մոր և մանկան առողջության պահպանման ոլորտում ռազմավարության հիմնական դրույթները հաստատվել և իրագործվում են «Մոր և մանկան առողջության պահպանման 2003 - 2015 թվականների ազգային ռազմավարությունը հաստատելու մասին» ՀՀ Կառավարության 2003 թվականի որոշմամբ և «ՎԵրարտադրողական առողջության բարելավման 2007 - 2015 թվականների ծրագրի» շրջանակներում։
Մշակվել և Հայաստանի Կառավարության հավանությանն է արժանացել «Երեխաների և դեռահասների առողջության ու զարգացման 2010 - 2015 թվականների ազգային ռազմավարության ծրագիրը», որտեղ արտացոլված են առողջության պահպանմանն ուղղված հիմնական նպատակները։ Հայաստանում վերջին տարիներին աստիճանաբար ավելանում են երեխայի ծննդյան միանվագ նպաստի չափերը՝ ըստ ընտանիքում ծնված երեխաների թվի և «Փարոս» ծրագրում ընդգրկվածության։ «Մանկաբարձագինեկոլոգիական օգնություն» բյուջետային ծրագրի շրջանակներում 2008 թվականի հուլիսի 1-ից ներդրվել է ծննդօգնության պետական ծրագիր, որը բնակչությանը լիովին ապահովում է որակյալ և անվճար ծննդօգնության ծառայություններով։ Հղիության 22 և ավելի շաբաթական ժամկետում հղիներին տրվում է հավաստագիր, որի արժեքը 2008 թվականին 65 հազար դրամ էր, 2009 թվականից հասել է մինչև 150 հազար դրամի։ Հավաստագիրը հնարավորություն է տալիս կատարելու նախածննդյան պարտադիր հետագոտություններ։ Դրա շարունակականությունն ապահովելու նպատակով 2010 թվականի ընթացքում իրականացվել են 0-7 տարեկան երեխաների հավաստագրի համակարգի ներդրմանն ուղղված աշխատանքներ։ Ոլորտում իրականացվել են մի շարք ծրագրեր՝ միջազգային կազմակերպությունների (ՅՈՒՆԻՍԵՖ, WHO, UNFPA, USAID և այլն) հետ արդյունավետ համագործակցության շնորհիվ։
Բարըսըլ

Բարըսըլ, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։


== Բնակչություն ==
XIX դարի երկրորդ կեսին ուներ 15 տուն հայ բնակիչ։


== Պատմամշակութային կառույցներ ==
Բարըսըլն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սև թեյ

Սև կամ կարմիր թեյ, թեյի տեսակ, ավանդաբար ամենատարածված տեսակն է Եվրոպայում, ինչպես նաև Ռուսաստանում։ Սև թեյը լինում է բայխաթե, հատիկավոր, փաթեթավորված և սալիկավոր։
Սև թեյը ունի դառը համ, ունի ներկանման նարնջագույն կամ կարմիր գույն։ Թեյը ունի հանգստացնող հատկություն։
Սովորաբար մատուցվում է առանց հավելումերի կամ շաքարավազով, լիմոնով, կաթով։
Առավել հայտնի թեյի տեսակներ՝ Քիմուն, Դյան Խուն, Ասսամ, Դարդժիլինգ, Ցեիլոնյան, Էրլ Գրեի, Լապսանգ Սուշոնգ։
Կարմիր թեյը տարածվել է Եվրոպացիների մոտ այն պատճառով որ չի ենթարկվում խոշոր փոփոխությունների և վնաս պատճառելու հավանականությունը շատ քիչ է։ Եվ հենց այդ թեյի տեսակն են Եվրոպացիները՝ հիմնականում անգլիացիները, սկսում աճեցնել իրենց բռնագաղութներում, որպես Չինաստանից բերվող թեյին այլընտրանք։ Եվրոպայում այդ թեյի տեսակը անվանեցին Սև։
Միրայն ապագայից

«Միրայն ապագայից», ճապոնական անիմացիոն ֆիլմ, որի ռեժիսորն է Մամոր Խոսոդը։ Ստեղծվել է Յուրի Սիկոսոյի նույնանուն հեքիաթի մոտիվներով։ Պրեմիերան կայացել է Ճապոնիայում՝ 2018 թվականի հուլիսի 20–ին։ Ռուսական վարձույթում ֆիլմը ցուցադրվել է 2019 թվականի հունվարի 31–ին։ Ինչպես հայտնել է Մամորը, սցենարի գաղափարը իր մոտ հղացել է այն ժամանակ, երբ ինքը հետևում էր իր  ընտանիքին։


== Սյուժե ==
Կուն անունով 4-ամյա տղան նորածին քրոջ ծնվելու պատճառով սթրես է ապրում։ Եվ նա նույնիսկ ընդունակ չէ անուն տալ իր զգացողություններին՝ խանդ, նախանձություն, վիրավորվածություն։ Կունն իրեն զգում էր դժբախտ և լքված։ Եվ իր կյանքի այդ անսովոր փուլում, ծառի ճյուղերի տակ, պատկերացնում էր ընտանեկան այգի, որտեղ ինքը հանդիպում է իր քրոջը, արդեն աշակերտուհի՝ Միրայն ապագայից (նա ծնվել է 3966 թվականի վերջին, այդ ժամանակ ֆանտաստիկ աշխարհում 3983 թվականն էր)։ Փոքրիկ Կունը հայտնվում է իրադարձությունների կենտրոնում, աճող ընտանիքի կյանքի փոքր դրվագները տեղափոխվում են առեղծվածային ճանապարհորդության ժամանակներ, հանդիպումներ և հրաժեշտներ։ Հիմա Կունը պետք է կողմնորոշվի իր զգացմունքների և ձգտումների մեջ  և հասկանա, թե ինչ է նշանակում ապրել ընտանիքի հետ։  Սա ոչ հասարակ խնդիր է  չորսամյա տղայի համար, բայց սա միայն սկիզբն է…


== Դերերում ==


== Ծանոթագրություններ ==


== Արտաքին հղումներ ==
Официальный сайт аниме(ճապոներեն)
Միշել Գալաբրյու

Միշել Գալաբրյու (ֆր.՝ Mpx, հոկտեմբերի 27, 1922(1922-10-27)[…], Սաֆի, Ֆրանսիական Մարոկկո - հունվարի 4, 2016(2016-01-04)[…], Փարիզի 18-րդ շրջան, Ֆրանսիա), ֆրանսիական թատրոնի և կինոյի դերասան։
Միշել Գալաբրյուն առավելապես հայտնի է որպես կատակերգու դերասան։ Առավելապես հայտնի է սերժանտ Ժերբերի դերով, Սեն-Տրոպեի ժանդարմների մասին կինոնկարների շարքից։ Նախքան կինոյում նկարահանվելը աշխատել է «Կոմեդի ֆրանսեզում» Իր տաղանդի մյուս կողմը Գալաբրյուն ցույց տվեց Բերտրան Տավերնյեի «Դատավորն ու մարդասպանը» ֆիլմում։ 1977 թվականին այս կինոնկարում դերակատարման համար նա արժանացավ «Սեզար» կինոմրցանակի։


== Ծանոթագրություններ ==
Դիվոն լե Բեն

Դիվոն լե Բեն (ֆր.՝ Divonne-les-Bains), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Ժեկս կանտոնի կազմի մեջ։ Կոմունայի օկրուգը Ժեկսն է։
Կոմունայի INSEE կոդը՝ 01143։


== Աշխարհագրություն ==
Կոմունան Փարիզ քաղաքից գտնվում է 400 կմ հարավ-արևելք, Դեպի հյուսիս-արևելք՝ Լիոն քաղաք, 125 կմ է և 45 կմ արևելք Բուրկ ան Բրեսից։
Կոմունայի տարածքում հոսում է Վերսուա գետը։ Կոմունայի Հյուսիս-արևմտյան մասը ծածկված է անտառներով։


== Կլիմա ==
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 8160 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 5313 մարդկանցից 4204-ը տնտեսապես ակտիվ են եղել, 1109-ը՝ պասիվ (ակտիվության ցուցանիշը` 79,1% է, 1999 թվականին՝ 72,9%)։ 4204 ակտիվ բնակիչներից աշխատել են 3858-ը (2037 տղամարդ, 1821 կին), գործազուրկ եղել են 346-ը (160 տղամարդ, 186 կին)։ 1109 պասիվներից 396 հոգի եղել են աշակերտ կամ ուսանող, 243-ը՝ թոշակառու, 470 պասիվ են եղել այլ պատճառներով։


== Տեսարժան վայրեր ==
Դիվոնի դղյակ (XVIII)
Կրասիի դղյակ (XIX)


== Ծանոթագրություններ ==


== Արտաքին հղումներ ==
Официальный сайт (ֆր.)
«Дивон-ле-Бен» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-04-04 
«Дивон-ле-Бен» (ֆրանսերեն)։ cassini.ehess.fr։ Վերցված է 2014-04-04
(6224) Էլ Գորեսի

(6224) Էլ Գորեսի (անգլ.՝ El Goresy), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,366262 ա. մ., առավելագույնը մոտենում է 2,0336 ա. մ. հեռավորության վրա և հեռանում 2,6989 ա. մ.։ Արեգակի շուրջ մեկ ամբողջական պտույտ է կատարում 1329,51 երկրային օրվա ընթացքում, իր ուղեծրով շարժվելով միջինում 0,270776 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6224) Էլ Գորեսի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խարկովի ազգային համալսարան

Վ. Կարազինի անվան Խարկովի ազգային համալսարան (ուկրաիներեն՝ Харківський національний університет імені В. Н. Каразіна), Ուկրաինայի հնագույն համալսարաններից։


== Պատմություն ==
Հիմնադրվել է 1805 թվականին։ Սովետական իշխանության տարիներին (1936) այն կոչվել է Մաքսիմ Գորկու անվան Աշխատանքային կարմիր դրոշի շքանշանակակիր Խարկովի պետական համալսարան և դարձել է խոշորագույն գիտա-ուսումնական հաստատություն։ 1976 թվականի դրությամբ ունեցել է մեխանիկա-մաթեմատիկական, ֆիզիկայի, ֆիզիկա-տեխնիկական, ռադիոֆիզիկայի, քիմիական, կենսաբանական, երկրաբանա-աշխարհագրական, տնտեսագիտական, պատմության, բանասիրական, օտար լեզուների, արտասահմանյան ուսանողների նախապատրաստման, բուհերում դասավանդողների որակավորման բարձրացման ֆակուլտետներ, նախապատրաստական, երեկոյան և հեռակա բաժիններ, ասպիրանտուրա, 85 ամբիոն, քիմիայի և կենսաբանության ԳՀԻ-ներ, աստղադիտարան (հիմնվել է 1808 թվականին), հաշվողական կենտրոն, գիտահետազոտական բաժանմունք, 4 պրոբլեմային լաբորատորիա, կենսաբանական կայան, բուսաբանական այգի (հիմնվել է 1804 թվականին), հնագիտության, երկրաբանա-հանքաբանական, բնագիտության թանգարաններ։ 1975-1976 ուսումնական տարում ունեցել է 12 000 ուսանող և ասպիրանտ, 900 դասախոս։ 1874 թվականից հրատարակում է գիտական տեղեկագիր։ Պարգևատրվել է Աշխատանքային կարմիր դրոշի շքանշանով (1955)։


== Ծանոթագրություններ ==
Մանշ (դեպարտամենտ)

Մանշ (ֆրանսերեն՝ Manche), դեպարտամենտ Ֆրանսիայի հյուսիս-արևմուտքում։ 

Մանշ դեպարտամենտի կարգային թիվն է՝ 50։


== Պատմություն ==
Մանշը Ֆրանսիական հեղափոխության ժամանակ 1790 թ. մարտին կազմավորված առաջին դեպարտամենտներից մեկն է։
Սկզբում մայրաքաղաքը եղել է Քուտանսը` մինչև 1796 թ. և այդ դերն ստանձնեց նաև Երկրորդ համաշխարհային պատերազմից հետո, երբ Սեն-Լոն համարյա ամբողջությամբ ավերվել էր Նորմանդիայի ռազմական գործողությունների հետևանքով, երբ դաշնակից զորքերն իջել էին այստեղ։ Վերակառուցվելուց հետո Սեն-Լոն կրկին դարձավ մայրաքաղաք։
Մանշի բնակչությունը կազմում է 495.1 հազար մարդ, ունի 602 համայնք։


== Աշխարհագրական տվյալներ ==

Դեպարտամենտի մեջ են մտնում Կոտանտեն թերակղզու մի մասը և Նորմանդյան կղզիներից` Մոն-սեն-Միշել և Շոսեյ կղզիները։
Սահմանակից է արևելքից՝ Կալվադոս և Օրն, հարավից՝ Մայեն և Իլ և Վիլեն դեպարտամենտներին, արևմուտքում և հյուսիսում՝ Լա Մանշին։
Տարածքը 5938 քառ.կմ է, ունի 602 համայնք։


== Մշակույթ ==
Դեպարտամենտի առաջատար մշակութային կենտրոնն է համարվում Շերբուր Օկտևիլ քաղաքը, որտեղ գտնվում են ազգային թատրոնը, կրկեսի մարզային կենտրոնը, 2 կինոթատրոն։
Մանշի տարածքում անց են կացվում մի քանի փառատոներ՝ 4 երաժշտական և 2 կինեմատոգրաֆիական։
Դեպարտամենտի տիրապետության տակ են գտնվում 18 մշակութային ժառանգության օբյեկտներ և թանգարաններ, որոնցից 14-ը բաց են լայն հասարակության առաջ։


== Արտաքին հղումներ ==
Պաշտոնական կայք Archived 2004-11-23 at the Wayback Machine.
Եվրոպական միության անդամ պետություններ

Եվրոպական միության անդամ պետություններ, այն երկրները, որոնք հանդիսանում են Եվրամիության անդամ, որի նպատակն է եվրոպական պետությունները ներառել միասնական տնտեսական շուկայում, վերացնել անձնագրային-վիզային վերահսկողությունը, օգտագործել ընդհանուր դրամական արժույթ։ ԵՄ անդամ կարող է դառնալ այն երկիրը, որը համապատասխանում է Կոպենհագենյան չափանիշներին։ Մեծ Բրիտանիայի` Եվրամիությունից դուրս գալուց հետո միության կազմում ընդգրկված է 27 պետություն (2020 թվականի տվյալներ)։


== Ցուցակ ==

     ԵՄ հիմնադիր երկրներ


== Անդամ պետությունների հատուկ տարածք ==

Հատուկ տարածքներ, որոնք գտնվում են Եվրոպայից դուրս, բայց ընդգրկված են Եվրամիության կազմում


== Երրորդական երկրների հետ ԵՄ պայմանագրեր ==

Երկրներ, որոնց հետ Եվրամիությունը ստորագրել է միացման պայմանագրեր(նշումներ՝ թավ՝ անդամակցության պաշտոնական թեկնածուներ, շեղատառ թավ՝ ընթացիկ ընդլայնման ծրագրով հավանական թեկնածուներ)․


== Տես նաև ==
Ըստ բնակչության թվաքանակի ԵՄ անդամ պետությունների ցանկ
Եվրոպական միության ընդլայնում


== Նշումներ ==


== Ծանոթագրություններ ==


== Արտաքին հղումներ ==
Անդամ պետություններ
Պոբեդա (Ազովի շրջան)

Անվան այլ կիրառումների համար տե՛ս՝ Պոբեդա (այլ կիրառումներ)Պոբեդա (ռուս.՝ Победа ), գյուղակ Ռուսաստանի Ռոստովի մարզի Ազովի շրջանում։ Մտնում է Զադոնսկովո գյուղական համայնքի կազմի մեջ։ Ազով քաղաքից գտնվում է 30 կմ հեռավորության վրա։
Վիհավու

Վիհավու (էստ․՝ Vihavu), գյուղ Էստոնիայի Տարտումաա նահանգի Պուհյա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուլգյուր

Ուլգյուր (Ժամիդուզ), միջնադարյան գյուղ Մեծ Հայքի Սյունիք նահանգի, Վայոց ձոր գավառում, հայտնի մանրանկարիչ Մոմիկի ծննդավայրը։


== Աշխարհագրական դիրք ==


=== Վերին Ուլգյուր ===
Վերին Ուլգյուր բնակատեղին այժմ գտնվում Վայոց ձոր մարզի Ռինդ գյուղի հյուսիս-արևելքում։


=== Ներքին Ուլգյուր ===
Ներքին Ուլգյուրը գտնվում է Վայոց ձոր մարզի Աղավնաձոր գյուղի տարածքում՝ գյուղից 5 կմ հյուսիս։


== Պահպանված հուշարձաններ ==
2004 թվականին կատարված պեղումների արդյունքում այստեղ հայտնաբերվել են Մոմիկի ծնողների՝ Գրիգորի և Ավթայի, եղբոր՝ Գոհարտուռի, հարսի` Խերիկի, նրանց զավակներ Խլաթի և Խազի ու այլ ազգականների տապանա­քարերը։ Ուլգյուրում մինչև այժմ կանգուն են Աստվածածին եկեղեցու պատերը, որի շուրջ կա գերեզմանոց, կանգուն խաչքարեր, որոնք մահարձաններ են։ Նրանցից մեկը պատկանում է Սարգիս Երեցին։ Մոմիկի մոր և քրոջ գերեզմանները գտնվում են եկեղեցու բակում։ Գյուղատեղում կա երկու գերեզմանոց, որոնցից փոքրը պատկանում է 10-14-րդ, իսկ մեծը՝ 15-18-րդ դարերին։ Գյուղատեղի գերեզմանատանը պահպանվում է Մոմիկի որդու՝ Ասկանդրի խաչքարը։ Վերին Ուլգյուր գյուղատեղիի մյուս` Սբ Ստեփանոս եկեղեցուց, որը թվագրվում է 13-րդ դարին, պահպանվել են միայն հիմնապատերը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Ուլգյուր Archived 2017-06-12 at the Wayback Machine.
Ֆուտբոլի աշխարհի առաջնությունների լավագույն ռմբարկուների ցանկ

Հոդվածում ներկայացված են աշխարհ առաջնությունների լավագույն ռմբարկուները ըստ երկրների։ Կանաչ վանդակներում գրված թվերը նշանակում են, որ խաղացողն առաջնությունն ավարտել է որպես աշխարհի առաջնության լավագույն ռմբարկուն կամ լավագույն ռմբարկուներից մեկը։


== Լավագույն ռմբարկուներ ==

Նշումներ՝ թավատառ նշված են այն խաղացողները, որոնք շարունակում են կարիերան։

Կլոր փակագծերով նշված են այն առաջնությունները, օրինակ՝ (1952) որոնց ֆուտբոլիստը մասնակցել է, սակայն գոլ չի խփել։
Քառակուսի փակագծերով նշված են այն առաջնությունները, օրինակ՝ [1994], որոնց հայտագրերում ֆուտբոլիստը նշված է եղել, սակայն խաղերին չի մասնակցել։


=== Ժամանակագրություն ===
Ստորև ներկայացվում է այն ֆուտբոլիստների ցանկը, որոնք երբևէ ռեկորդ են սահմանել ֆուտբոլի աշխարհի առաջնություններում խփած գոլերի քանակով։


== Լավագույն ռմբարկուներն ըստ առաջնությունների ==


== Ռմբարկուներն ըստ երկրների ==


=== Ավստրալիա ===
Ինքագոլեր  ԱվստրալիայիԿոլին Կիյրեն (1974)


=== Ավստրիա ===


=== Ալժիր ===


=== Անգլիա ===
Ինքնագոլեր ԱնգլիաՋիմի Դիկինսոն


=== Անգոլա ===


=== Արգենտինա ===
Ինքնագոլ(երը) ԱրգենտինայիՌոբերտո Պերֆումո (խաղալով Իտալիայի հետ 1974)


=== Բելգիա ===


=== Բուլղարիա ===

Ինքնագոլեր ԲուլղարիաԻվան Դավիդով (Խաղալով Հունգարիայի դեմ 1966)
Իվան Վուտսով (Խաղալով Պորտուգալիայի դեմ 1966)
Գեորգի Բաչեվ (Խաղալով Իսպանիայի դեմ 1998)


=== Բոլիվիա ===


=== Բոսնիա և Հերցեգովինա ===

Ինքնագոլեր Բոսնիա և ՀերցեգովինաՍեադ Կոլաշինցա (Խաղալով Արգենտինայի դեմ 2014)


=== Բրազիլիա ===
Ինքնագոլեր ԲրազիլիաՄարսելո (Խաղալով Խորվաթիայի դեմ 2014)


=== Հունգարիա ===

Ինքնագոլ (եր) ՀունգարիաԴասլո Դայկա (Գրանցվել է ԽՍՀՄ-ի օգտին1986)


=== Արևմտյան Գերմանիա ===


=== Հայիթի ===


=== Գանա ===

Ինքնագոլ (եր) ԳանայիՋոն Բոյ (խաղալով Պորտուգալիայի դեմ 2014)


=== Գերմանիա ===
1954-1990 թվականներին հանդես է եկել Արևմտյան Գերմանիայի անվան ներքո։ Արևելյան Գերմանիան ներկայացված է առանձին հավաքականով:

Ինքնագոլ(եր) ԳերմանիաԲերտի Ֆոգտս (Գրանցվել է Ավստրիայի օգտին, 1978)


== Ծանոթագրություններ ==
Արտի (քաղաքատիպ ավան, Արտինսկի քաղաքային օկրուգ)

Անվան այլ կիրառումների համար տե՛ս՝ Արտի (այլ կիրառումներ)Արտի (ռուս.՝ Арти), քաղաքատիպ ավան Ռուսաստանի Սվերդլովսկի մարզի Արտինսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 12881 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիրոգովկա (այլ կիրառումներ)

Պիրոգովկա, կարող է վերաբերել՝

Պիրոգովկա - գյուղ, Ուկրաինայի Խմելնիցկիի մարզի Վինկովեցկի շրջանում
Պիրոգովկա - գյուղ, Ուկրաինայի Չեռնիգովի մարզի Բախմաչի շրջանում
Պիրոգովկա - գյուղ, Ուկրաինայի Սևաստոպոլի Նախիմովի շրջանում
Պիրոգովկա - գյուղ, Ուկրաինայի Սումիի մարզի Շոստկայի շրջանում